cyanic-selkie/wikianc huggingface dataset:
Tankefrihet
Reservasjonsrett
Ideen om samvittighetsfrihet har i flere land med alminnelig verneplikt åpnet for reservasjon mot militærtjeneste. I Norge sier forsvarsloven at: Vernepliktige skal fritas for tjeneste i Forsvaret hvis det er grunn til å anta at de ikke kan gjøre tjeneste uten at det kommer i konflikt med deres alvorlige overbevisning og verdier som er av fundamental betydning for dem Samvittighetsfriheten ivaretas blant annet ved at journalister ifølge Vær Varsom-plakaten ikke kan tvinges til å gjøre noe i strid med sin overbevisning. Leger og helsepersonell i spesialisthelsetjenesten kan reservere seg mot å «utføre eller assistere ved svangerskapsavbrudd», og kan reservere seg mot transplantasjon eller forskning på fostervev. «Lov om rituell omskjæring av gutter» har også en reservasjonsrett for helsepersonell. Veterinærstudenter kan reservere seg mot noen typer dyreforsøk.
Dom Pedro
Dom Pedro er en kommune i delstaten Maranhão i nordøstregionen av Brasil.
Åge Galgerud
Åge Galgerud (født 23. mars 1947) er en norsk tidligere friidrettsutøver som representerte IK Tjalve.
Han vant 7 NM-gull og 12 NM-medaljer på 800 meter og stafetter i perioden 1966–1977.
20. serierunde i OBOS-ligaen 2021
6 av kampene i '''20. serierunde i OBOS-ligaen 2021''' ble spilt lørdag 25. september, mens de to siste kampene ble spilt søndag 26. september.
Michael Keller (biskop)
Michael Keller (16. februar 1896 i Siegen i keiserdømmet Tyskland, død 7. november 1961 i Münster/Westfalen i Vest-Tyskland) var en tysk katolsk teolog og biskop av Münster fra 1947 til 1961. Han engasjerte seg for utbredelsen av katolsk sosiallære og fremmet lekfolkets apostolater.
Bakgrunn
Michael Keller ble født som sønn av den senere riksrettsråd Josef Keller. Faren hans ble i 1910 dommerfullmektig, og fra 1912 dommer, og sendt til Riksrettens IV. Zivilsenat i Leipzig. Michael Keller gikk på den humanistiske Thomasschule i Leipzig og ble uteksaminert derfra i 1914.
Etter krigen fortsatte han sine teologiske studier ved Canisianum i Innsbruck.
Prest
I 1921 ble han ordinert til diakon i Feldkirch, og 6. november 1921 ble han ordinert til prest i klosteret St. Georgenberg-Fiecht ved Schwaz i Tirol. Han ble inkardinert i bispedømmet Osnabrück. Deretter studerte han i Roma og tok doktorgraden i teologi fra Universitetet i Innsbruck.
Fra 1924 var han kapellan i St. Elisabeth menighet i Hamburg-Harvestehude i ti år. Fra 1931 til 1933 var han sogneprest for Maria Grün i Hamburg-Blankenese. I 1935 ble han 1935 pro-synodaldommer. Fra 1935 til 1939 var han spiritual ved presteminaret i Osnabrück. I 1939 ble han regens og dermed leder av seminaret. I 1943 ble han utnevnt til kannik for bispedømmet Osnabrück.
Biskop av Münster
Den 19. juli 1947 ble han utnevnt av pave Pius XII til biskop av Münster som etterfølger etter kardinal Clemens August Graf von Galen, som døde 22. mars 1946. Erkebiskopen av Köln, kardinal Josef Frings, bispeviet ham den 28. oktober 1947 i Heilig-Geist-Kirche i Münster, siden den ikke var blitt ødelagt av bomber under andre verdenskrig.
Keller var en biskop som sterkt opptatt av sjelesorgen. Han anerkjente tidlig viktigheten av lekbevegelsen Katolsk Aksjon og arbeidet for at katolsk sosiallære fikk gjennomslag. Han støttet særlig Den katolske arbeiderbevegelse (KAB), Kristen arbeiderungdom (CAJ), Foreningen av katolikker i næringsliv og administrasjon (KKV), Den katolske bygdefolkebevegelse (KLB) og Kolpingselskapet. Han fremmet en sterk mariansk fromhet. På et KAB-møte i Rheinhausen før de føderale valgene i 1957 erklærte han at en katolikk ikke kunne stemme på SPD, blant annet fordi dette partiet ikke fulgte naturloven på viktige punkter.
I hyrdebrev tok han for seg foreldrenes ansvar for å gi sine barn kristen oppdragelse. Han fremmet prestekall og var involvert i gjenoppbyggingen av Collegium Borromaeum Münster, Collegium Ludgerianum, Collegium Johanneum, Collegium Augustinianum Gaesdonck, St. Pius-Kolleg Coesfeld og det katolske akademi Franz-Hitze-Haus. Under hans ledelse ble menigheter med over 10.000 troende omstrukturert. Mer enn 100 nye kirker ble bygget.
Keller var den første tyske biskop som – sammen med Julius Angerhausen – besøkte de katolske misjoner i Afrika. På invitasjon fra benediktinerpateren Thomas Ohm reiste han gjennom Øst- og Sør-Afrika. Han avviste konsekvent apartheidpolitikken i Sør-Afrika.
Under Kellers funksjonstid ble Münsterdomen, som var blitt alvorlig bombeskadet, gjenoppbygd. Mot befolkningens motstand og bevaring av historiske monumenter, lyktes Keller i å ikke restaurere det arkitektonisk betydningsfulle vestverket med hovedportalen, men erstattet det med enkle vinduer arrangert i en sirkel. Siden den gang kunne katedralen kun betres ved gjennom en sideinngang.
Biskop Michael Keller døde av et hjerteinfarkt natten etter sitt 40-årsjubileum som prest.
Den 11. november 1961 fant begravelsen sted i vestkoret i St. Pauls-katedralen i Münster. Kardinal Frings feiret requiemmessen.
Episkopalgenealogi
Hans episkopalgenealogi er:
Inge Bårdsson
Inge II Bårdsson (norrønt: Ingi Bárðarsun) (født 1185, død 1217) var en norsk konge. Han var sønn av Sverre Sigurdssons søster Cecilia og høyadelsmannen Bård Guttormsson av Reinsætten. Hans halvbror var Skule Bårdsson som ble Norges første hertug. Inge ble valgt til konge av birkebeinerne i 1204.
Han hadde kongesete i Trondheim, og hadde også herredømme over store deler av vestkysten. Borgerkrigsperioden i norsk historie varte fra 1130 til 1240.
Han kjempet mot baglerne frem til 1208, da det kom til forlik mellom ham og baglerkongen Filippus Simonsson, som fikk styre over Viken. Forliket fant sted på Kvitsøy i Rogaland og ble kjent som «Kvitsøyforliket». Konfliktene mellom baglere og birkebeinere tok slutt da både Inge og Filippus døde i 1217. Etterfølgeren, Håkon IV Håkonsson, ble anerkjent av både baglere og birkebeinere. Inge er gravlagt i Nidarosdomen i Trondheim.
Leandro Barbosa
Leandro Barbosa (født 28. november 1982) er en brasiliansk basketballspiller. Han representerte landet sitt under Sommer-OL 2012 i London, der han endte på femteplass med det brasilianske landslaget.
Georg II av Storbritannia
Georg II Augustus (født på Schloss Herrenhausen, Hannover, død 25. oktober 1760) var konge av Kongeriket Storbritannia og Irland, hertug av Braunschweig-Lüneburg (Hannover) og tysk kurfyrste fra 22. juni 1727 til sin død. Han var den andre britiske monarken av det tyske fyrstehuset Hannover, og den siste britiske monark som personlig ledet sine tropper i krig.
Han var sønn av arveprinsen av Braunschweig-Lüneburg, den senere kong Georg I av Storbritannia, og hans kone Sophie av Celle. Da faren ble hertug av Braunschweig-Lüneburg ble Georg selv arveprins. Han giftet seg med prinsesse Caroline av Brandenburg-Ansbach i 1705. Han grunnla blant annet Georg-August-Universität i Göttingen.
Georg var den siste britiske monark født utenfor Storbritannia: han ble født og vokste opp i nordlige Tyskland. I 1701 ble hans bestemor, Sophia av Hannover, nummer to i arverekken til den britiske tronen etter at rundt femti katolikker høyere oppe i arvelinjen ble ekskludert ved lov om arverekkefølge, som ble vedtatt av det engelske parlamentet i 1701, noe som begrenset etterfølgelse til den britiske tronen til kun protestanter. Etter at Sophia og Anne, dronning av Storbritannia, begge var døde i 1714, arvet hans far Georg I, kurfyrste av Hannover, den britiske tronen. I de første årene av hans fars styre som britisk konge ble Georg assosiert med opposisjonspolitikere inntil disse gikk inn i regjeringspartiet i 1720.
Som konge fra 1727 utøvde Georg liten kontroll over Storbritannias innenlandske politikk, som i stor grad var kontrollert av parlamentet. Som kurfyrste tilbrakte han tolv somre i Hannover, hvor han hadde mer direkte kontroll over regjeringspolitikken. Han hadde et vanskelig forhold til sin eldste sønn Fredrik Ludvig som støttet parlamentets opposisjon. Under den østerrikske arvefølgekrig deltok Georg i slaget ved Dettingen i Bayern i 1743 og ble således den siste britiske monark som ledet en hær i slag. I 1745 forsøkte tilhengere av en katolsk fordringshaver til den britiske trone, James Francis Edward Stuart, «den gamle pretendent», ledet av hans sønn Charles Edward Stuart, «den unge pretendent», også kalt for «Bonnie Prince Charlie», å avsette Georg fra tronen, men feilet i det siste jakobinske opprøret. Fredrik Ludvig døde uventet i 1751, ni år før sin far, og Georg II ble til sist etterfulgt av sin sønnesønn, Georg III.
I to århundrer etter Georg IIs død tenderte historien å framstille ham foraktelig, konsentrerte seg om hans elskerinner, hans raske sinne, og hvor ubehøvlet han var. Siden den gang har flere forskere endret eller nyansert hans ettermæle, og konkludert med at han hadde og utøvde en innflytelse over britisk utenrikspolitikk og militære utnevnelser.
Tidlig liv
HSH hertug Georg August av Hannover ble født på Herrenhausen i Hannover, Tyskland. Han var sønn av Georg Ludwig, på den tid arveprins av Braunschweig-Lüneburg, og hans kone, Sophie Dorothea av Braunschweig-Lüneburg. Foreldrene skiltes i 1694.
Hertugen giftet seg med prinsesse Caroline av Ansbach i 1705. Prinsesse Hedvig Sophia av Sverige ble også vurdert som hustru, da hun ble enke i 1702.
Lov om arvefølgen
Under lovforslaget i 1701, ble arveprinsens posisjon et viktig emne. Etter at Anne ble dronning i 1702, gav hun ham en utmerkelse i hosebåndsordenen i 1706. Hun gjorde ham til hertug av Cambridge, jarl av Milford Haven, vicomte Northallerton og baron Tewkesbury den 9. november samme år.
Da dronningen døde den 1. august 1714, ble Georg Augusts far, Georg Ludwig, kong Georg I. Han selv ble automatisk gjort til hertug av Cornwall, hertug av Rothesay og jarl av Carrick. Kongen gjorde ham til prins av Wales og jarl av Chester den 27. september 1714.
Uoverensstemmelse med kongen
Prinsen av Wales hadde et utrolig dårlig forhold til faren. Da prinsessen av Wales fikk en sønn, prins George William, i 1717, oppstod det en familiekrangel. Prinsen av Wales insisterte på å ha hertugen av Newcastle som fadder i dåpen, en person kongen avskydde, mens kongen foreslo sin bror hertugen av York og Albany. Krangelen førte til at prinsen angrep kongen i all offentlighet, og han ble satt i midlertidig arrest. Etter hendelsen fikk ikke sønnen komme på besøk til kongens residens, St. James Palace. Han ble også fratatt sine seremonielle plikter.
Politisk motstand
Prinsen gjorde alt han kunne for å folk til å opponere mot Georg Is styre. Hans London-residens, Leicester House, ble møtested for kongens motstandere, blant andre Sir Robert Walpole og vicomte Townshend. I 1720 foreslo Walpole et forlik mellom kongen og prinsen. Det samme året tiltrådte Walpole sin politiske stilling igjen, som han var blitt fjernet fra 1717.
Under krisen forårsaket av South Sea-boblen steg Sir Robert til topps i britisk politikk. Walpole og Whigpartiet var dominerende, fordi kongen fryktet at Torypartiet ikke støttet tronfølgen stadfestet i Act of Settlement. Dominansen whigene hadde var så sterk at toriene ikke fikk politisk innflytelse før et halvt århundre var gått. Reelt sett hadde Sir Robert full kontroll over de britiske myndighetene, men da han gikk over på kongens side, mistet han prinsen av Wales' støtte.
Duque Bacelar
Duque Bacelar er en kommune i delstaten Maranhão i nordøstregionen av Brasil.
Marcelinho Huertas
Marcelo «Marcelinho» Tieppo Huertas  (født 25. mai 1983) er en brasiliansk basketballspiller. Han representerte landet sitt under Sommer-OL 2012 i London, der han endte på femteplass med det brasilianske landslaget.
Slaget ved Limanowa
Slaget ved Limanowa (Slaget ved Limanowa-Lapanow) var den første strategiske seieren under første verdenskrig for det østerriksk-ungarske militæret, et halvt år etter krigsutbruddet. Seieren reddet Habsburg-imperiet fra et katastrofalt nederlag.
Den russiske sørvestfronten ledet av general Nikolai Iudovich Ivanov hadde vunnet en rekke seire på den galiciske fronten siden begynnelsen, hadde startet en viktig offensiv den 1. november fra sine stillinger langs elven San mellom Sandomierz i vest og Przemysl i øst inn i den vestre Galicia. Den russiske tredje armé rykket fram mot Gorlice og Tarnow mens den russiske åttende armé beveget seg mot inngangene til passene i Karpatene. Den østerriksk-ungarske øverstkommanderende, Conrad von Hötzendorf, hadde demontert den høyre fløyen for å støtte den tyske offensiven mot Warszawa med en egen offensiv for å støtte sine alliertes høyre flanke. Den tysk-østerrikske offensiven i det vestlige Polen ble bremset og slått tilbake mens Ivanov gikk til angrep med full kraft på den svekkede fløyen som ble kraftig presset tilbake helt til over Dunajec-elven.
I desperasjon beordret Conrad uttrekking av de fleste styrkene fra Schlesien til Kraków-området, der den fjerde arméen ble forsterket og flyttet sørover for å angripe den russiske tredje armé i flanken, Radko-Dmitriev hadde svinget nordover fra øvre Dunajec mot byen Kraków. I de siste dagene av november begynte Conrads motoffensiven, men det var først den 5. desember at oppgjøret om herredømmet over Kraków og de vestlige passene i Karpatene startet. Tross kraftig motstand klarte de østerriksk-ungarske og tyske soldatene å slå tilbake den tredje arméen over Dunajec tilbake til Tarnow-Gorlice-stillingen i løpet av desember.
På sin høyre flanke oppe i Karpatene utnyttet den østerriksk-ungarske 3. armé anledningen til å angripe den russiske 8. armés utsatte flanker. Russerne hadde ikke annet valg enn å trekke seg nordover fra Kraków som for alvor var under direkte trussel, og fjelloverganger som ledet til Ungarns sletter. Brusilov kunne ha gått til angrep inn i Ungarn i en ren parademarsj om det ikke var for nederlaget ved Limanowa.
Violagonum
Violagonum er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Middelsstore (8-10 millimeter), avlange og litt flate, blankt metallglinsende løpebiller. Hode, pronotum og dekkvinger er rundede, dekkvingene mye bredere enn forkroppen, meden en liten pigg i spissen.
Utbredelse
Slekten er kjent fra Thailand i vest til Ny-Guinea, Salomonøyene og Queensland i øst.
Deltaspis
Utseende
Middelsstore, avlange, mørke trebukker, pronotum ofte mer eller mindre rødlig. Dekkvingene har ofte metallisk glans. Antennene er tynne og lengre enn kroppen, i alle fall hos hannene. Pronotum er bredere enn langt, rundet til sekskantet. Dekkvingene er jevnbrede, beina tynne.
Utbredelse
Slekten er utbredt i nesten utelukkende i Mexico, et par av artene går nord til det sørvestlige USA.
FA-cupen 2011/12
FA-cupen 2011/12 var den 131. gangen FA-cupen ble arrangert. Turneringa begynte 20. august 2011 og ble avsluttet ni måneder senere, 5. mai 2012, med finalen på Wembley Stadium i London. Manchester City var regjerende mester. Chelsea vant 1-2 mot Liverpool i finalen på Wembley.
Älvsbyn
Älvsbyn (umesamisk: Ientjavállie, pitesamisk: Inntjáválle, lulesamisk: Ientjáválle) er et tettsted i Norrbottens län i landskapet Norrbotten i Sverige. Det er Älvsbyn kommunes administrasjonssenter. I 2010 hadde tettstedet 4 967 innbyggere.
Snurre Spretts byggere
Snurre Spretts byggere (engelsk: Bugs Bunny Builders) er en amerikansk animert tv-serie produsert av Warner Bros. Animation. Den er basert på karakterene fra Looney Tunes. Serien hadde premiere i USA 25. juli 2022, og i likhet med Baby Looney Tunes fra 2002 er denne serien rettet mot barn i barnehavealderen.
I Norge hadde serien premiere 2. april 2023 på TV-kanalen Boomerang, hvor den ble sendt med norsk tale.
Handling
Hos byggefirmaet ACME håndterer Snurre Sprett og Lola et mannskap av byggere som strengt tatt ikke skulle ha vært i nærheten av en anleggsplass.
Fri Fagbevegelse
Fri Fagbevegelse kan sikte til:
Ronny Warholm
Ronny Warholm (født 28. juni 1980) er en norsk fotballspiller som spiller for Kopervik Idrettslag. Han kom til klubben fra FK Haugesund sommeren 2006.
Han spiller hovedsakelig sentralt i forsvar.
Foruten adeccoligaerfaring fra FK Haugesund har han også tidligere spilt i småklubbene Ferkingstad og Åkra Idrettslag.
Overgjæret øl
Overgjæret øl dannes ved at ølet gjæres på temperaturer rundt 15-20 grader. Gjærtypen kalles også Alegjær ( Saccharomyces cereviciae). Navnet overgjæret kommer av at gjærsoppen flyter opp, og ligger på toppen av brygget i prosessen. Da det produseres mye varme under gjæringen, var det tidligere kun mulig å lage overgjæret øl. Overgjæret øl er raskt drikkeferdig, og skal behandles som ferskvare, men overgjæret øl vil som regel utvikle seg positivt ved lagring.
I eldre tid kjente man ikke til gjærsoppen og dens virkning, men man erfarte at dersom vørt fikk stå i åpne kar begynte en uforklarlig omdanningsprosess. Brygget vil da – dersom temperaturen er høy nok – begynne å gjære på grunn av gjærsporer som finnes naturlig i luften. Noen eksempler på overgjæret øl er: Ale ( pale ale og brown ale), Hveteøl, Witbier, Trappistøl
Pocoyo
Pocoyo er en spansk animert TV-serie for førskolebarn som gikk på TVE fra 2005 til 2009. Serien ble produsert av Zinkia Entertainment. Hver episode varer i 7 minutter.
Referanser
En gåsefortelling CGI-animert film fra 2018, produsert i Kina / USA.
Maja Steinansikt
Den ble en moderat suksess og ble sett av 72 000 da den gikk på norske kinoer.
Både VGs og Dagbladets anmelder gav den terningkast fem.
Handling
10 år gamle Maja har indianertelt på takterrassen, farer gjennom byens gater på rulleskøyter og har lite til overs for cowboyer. Mens hennes mor ligger på sykehus for å føde og hennes far har stukket av med en annen, må Maja klare seg på egen hånd, med litt hjelp fra mormor. Maja Steinansikt er hennes indianernavn. Og når hun er indianer blir det lettere å være sterk og ordne opp i ting. Hun vil prøve å føre foreldrene sammen igjen.
Hellmobotn
Hellmobotn (lulesamisk: Vuodnabahta) ligger i Hamarøy kommune. Med 6,3 km i luftlinje mellom havet og grensen til Sverige er det her Norge er på sitt smaleste sør for Finnmark. Hellmofjorden er omgitt av høye fjell på alle kanter. Hellmofjorden er en fortsettelse av Tysfjorden, som igjen er en sidefjord til Vestfjorden. En del av Atlanterhavet når med det her helt inn til den skandinaviske høyfjellskjeden Kjølen.
Fra Hellmobotn er det turterreng hvor man kan spasere nokså tørrskodd på broer over elvene. Det er utkikkspunkt fra fjellet Hievsstin og flere fiskevann over mot Sverige. Det er ikke fastboende i innerste del av fjorden, og hurtigbåten har rutetrafikk til Nordbukt og Hellmobotn bare om somrene. Fra fjorden og opp til utkikkspunktet Kanonen tar det cirka to timer med vanlig gange. Herfra går det flatt innover til svenskegrensen, en tur på et par kilometer. Fra Kanonen er det utsikt ut over Hellmojuvet, 200 meter loddrett rett under Kanonen.
Under 2. verdenskrig var dette en rute for flyktninger for å komme seg over til Sverige på grunn av den korte distansen. Dette ble tyskerne fort klar over, og fortsatt kan man se flere bunkere langs stien opp mot svenskegrensen.
Oppvåkningen
Oppvåkningen (originaltittel: Awakenings) er en amerikansk dramafilm fra 1990 regissert av Penny Marshall. Filmen er lagt til en sykehus i New York på 1960-tallet. En ung lege vekker en gruppe pasienter som ble rammet av en sovesykeepidemi på 1920-tallet. Filmen er basert på en sann historie fra 1960-tallet om legen Oliver Sacks. Han utgav ei bok om disse hendelsene i 1973. Hovedrollene spilles av Robert De Niro og Robin Williams, mens sentrale biroller spilles av John Heard, Ruth Nelson, Julie Kavner, Penelope Ann Miller og Max von Sydow.
Oppvåkningen ble godt mottatt av kritikerne og ble en moderat publikumssuksess. Robert De Niro og Robin Williams ble tildelt hver sin pris av National Board of Review for sine rolleprestasjoner.
Den hadde premiere høsten 1990, men fikk ikke bred lansering før 1991.
Handling
Handlingen utspiller seg på en institusjon i New York for mennesker med alvorlige nevrologiske sykdommer. Her blir Dr. Malcolm Sayer ansatt. Sayers har ikke så mye praksis å vise til, men er åpen for nye idéer og behandlingsmetoder. En stor gruppe av pasientene på stedet lider av en form for total ubevegelighet i mimikk og bevegelse. Disse pasientene havnet i denne tilstanden etter en sovesyke som gikk over verden i 1920-årene. Sayer mener at de fortsatt har et liv, og tar i bruk en ny behandling som vekker én av dem. Den nye medikamentet blir også brukt på de andre pasientene med suksess, men etter en tid mister det sin effekt, og pasientene glir gradvis tilbake til sin gamle tilstand.
Popularitet og økonomi
Oppvåkningen ble en moderat suksess. Den innbrakte $52 millioner i USA og havnet på 23-plass over de mest innbringende filmene i USA i 1990.
Produksjonskostnadene var på ca $29 millioner.
Anmelderne
Filmen ble godt mottatt av kritikerne, noe som gjenspeiles i at den har oppnådd så mye som 88 % på Rotten Tomatoes og 74 % på Metacritic. Den amerikanske filmkritikeren Roger Ebert gav den toppkarakter og mente at Robin Williams gav en av sine aller beste rolleprestasjoner. Leonard Maltin gav den 3,5 av 4 stjerner.
Dreikönigenschrein
Dreikönigenschrein («trekongersskrinet» eller «trekongeskrinet») er et forgylt relikvarium i Kölnerdomen i Tyskland, som ifølge tradisjonen inneholder levningene fra de tre vise menn. Relikviene ble ført til Köln i år 1164, og skrinet ble ferdigstilt på 1220-tallet. Relikviene var tidligere blitt oppbevart i Milano, og ifølge legenden før det i Konstantinopel.
Oppvåkningen
Anmelderne
Anmelderne i Dagbladet og Dagsavisen gav den terningkast fem, mens VG gav den terningkast tre. Aftenposten skrev blant annet følgende: «Oppvåkningen blir til noe mere enn en medisinsk heltehistorie siden resultatet av innsatsen problematiseres. De Niro og Robin Williams er fremragende og løfter filmen ytterligere».
Coelostomidiidae
Coelostomidiidae er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.
Dreikönigenschrein
Referanser
<References />
Oppvåkningen
Priser
Robert De Niro og Robin Williams ble tildelt hver sin pris av National Board of Review for sine rolleprestasjoner. Det kan også nevnes at den ble nominert til tre Oscar (beste film, beste manus og beste mannlige hovedrolle).
Parabroscus
Utseende
Middelsstore, avlange, blankt svarte løpebiller.
Utbredelse
Slekten er utbredt i Sørøst-Asia (Taiwan, Japan).
Martin Sjølie
Martin Sjølie (født 25. april 1979) er en norsk låtskriver og plateprodusent som blant annet er kjent for sitt arbeid med Maria Mena, Eva & the Heartmaker, Bertine Zetlitz, Jimin fra BTS og Sigrid. Sammen med Sigrid vant han Edvard-prisen 2018 i klassen populærmusikk for Sigrids EP Don’t Kill My Vibe. Under Spellemannprisen 2019 ble han kåret til årets produsent for sitt arbeid med Sigrids utgivelser.
Sjølie er tilknyttet ATV Music Publishing, og har jobbet med blant andre Sam Smith, Ella Henderson, Iain James, Martin Brammer og Jimmy Napes.
Sergej Mikhalkov
Sergej Vladimirovitsj Mikhalkov (Сергей Владимирович Михалков) (født i Moskva, død 27. august 2009 samme sted) var en russisk barnebok-forfatter og dramatiker.
I løpet av en sekstiårsperiode, skrev han teksten til nasjonalsangen hele tre ganger.
Coelostomidiidae
Utseende
Hunner av Coelostomidiidae har vanligvis et avrundet, hvelvet, tykt skall av hard voks. Fra bakenden stikker det oftest ut et hvitt voksrør. Slekten Coelostomidia og Mimosecerya har velutviklede bein og antenner, hos de øvrige er beina redusert til kjegleformede knopper.
Levevis
Denne familien kan leve på en rekke ulike planter, men helst på busker og trær. Hunnene utvikler seg gjennom fire stadier, hannene gjennom fem. Artene som lever på New Zealand er forholdsvis godt kjente. Hos i alle fall noen av disse legges eggene under hunnens skjold, og hun skrumper inn ettersom eggene blir lagt. De nyklekte nymfene kryperut gjennom en åpning i den bakre enden av skjoldet, finner seg en barksprekk og slår seg ned der og begynner å suge plantesaft. De danner et voksrør i den bakre enden og skiller ut et tykt lag av bomullsaktig voks som etter hvert herdes. De voksne hunnene har reduserte munndeler og tar ikke til seg næring, men lever på reserver fra nymfetiden. Hannene utvikler seg temmelig likt hunnene i det to første stadiene, det tredje stadiet er ganske aktivt, men det fjerde stadiet er et hvile- ("puppe") stadium. De voksne hannene er igjen bevegelige og aktive.
Utbredelse
Familien forekommer i Mellom- og Sør-Amerika og på New Zealand.
Karpinsk
Karpinsk (russisk: Карпинск) er en by i Sverdlovsk oblast i Russland. Byen ligger ved elva Turja (i Obs nedslagsfelt), rundt 330 km nord for Jekaterinburg. Innbyggertall: 31 216 (folketelling 2002), 36 968 (folketelling 1989).
Bosetningen Bogoslovsk (russisk: Богосло́вск) i enten 1759 eller 1769. Den var et av de største sentrene for kobberproduksjon i Ural helt til 1917. I 1911 begynte utvinning av kull i området.
I 1941 ble bosetningen, nå kalt Bogoslovskij (russisk: Богосло́вский), slått sammen med den nærliggende bosetningen Ugolnyj (russisk: У́гольный) for å danne byen Karpinsk.
Anderson Varejão
Anderson Varejão (født 28. september 1982) er en brasiliansk basketballspiller. Han representerte landet sitt under Sommer-OL 2012 i London, der han endte på femteplass med det brasilianske landslaget.
Competition and Markets Authority
Competition and Markets Authority (CMA) er den britiske forbruker- og konkurransemyndigheten, opprettet 1. april 2014 gjennom en sammenslåing av Competition Commission og Office of Fair Trading. CMA er underlagt Department for Business, Innovation and Skills og har hovedkontor i London.
CMA har ansvar for å granske fusjoner og etterforske konkurransebegrensende virksomhet, herunder straffbar kartellvirksomhet. I tillegg skal CMA håndheve forbrukerlovgivning og vurdere markedsreguleringstiltak når nødvendig.
Alphinellus gibbicollis
Alphinellus gibbicollis er en av fire arter av biller som tilhører slekten Alphinellus som igjen er en del av den artsrike underfamilien Lamiinae i familien trebukker (Cerambycidae).
Utseende
Middelsstore, gråbrune trebukker. Antennene er omtrent så lange som kroppen. Pronotum er nærmest klokkeformet sett overnfra, med en skarp, bakoverrettet tann langt bak på hver side. Dekkvingene er jevnbrede, bakerst rundede, tett og kraftig punkterte, langs sømmen med en serie av tre opphøyde lengdekjøler.
Levevis
Larvene lever i død ved, gjerne under barken av nyfelte stokker av bartrær.
Utbredelse
Arten er utbredt i Guatemala.
Irr
Irr (også kalt verdigris) er den basiske blandingen av kobberforbindelser som oppstår når kobber korroderer. Når kobber irrer oppstår det et grønt belegg som kan sees på kobbertak, kobberrør, statuer eller andre ting laget av kobber eller kobberlegeringer.
Først oksiderer kobber til kobber(|)oksid (rosa) deretter til kobber(||)oksid (svart) før det dannes et irret lag utenpå. Når dette laget er dannet, hindrer det at kobberet blir brutt ned.
Det er tre mineraler som danner irr på kobber:
Samiske geografiske navn i Sørreisa
Samiske geografiske navn i Sørreisa (knr 1925) angir stedsnavn i Sørreisa kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Sørreisa kommune.
Sangay Ngedup
Sangay Ngedup (født 1. juli 1953) er en bhutanesisk politiker. Ngedup er leder for partiet Folkets demokratiske parti, som stiller ved valget i mars 2008, Bhutans første demokratiske valg. Partiet vant bare 3 av 47 seter i underhuset, og Sangay ble ikke valgt inn i sin valgkrets. Embedet som statsminister roterte inntil valget i 2008 for et år av gangen mellom medlemmene av regjeringen. Ngedup var statsminister 1999–2000, og 2005–2006.
Sangay Ngedup kommer fra Nobgang-landsbyen i Punakha fylke. Han har utdannelse fra Dr Grahams Home i Kalimpong og St Stephen’s College in New Delhi, India. Han ble ansatt i Bhutans utenrikstjeneste i 1976. Etter diplomatkurs i Australia og ved Jawaharlal Nehru-universitetet i New Delhi ble han i 1977 tilknyttet Bhutans delegasjon til FN, og senere ved ambassaden i New Delhi. I 1986 ble han førstesekretær ved ambassaden. I 1989 ble han utnevnt til Bhutans første ambassadør til Kuwait.
Han fikk rett til å bære rødt skjerf i 1987, og oransje skjerf i 1998. Han er morbror til kongen Jigme Khesar Namgyel Wangchuck.
Tour Down Under 2014
Tour Down Under 2014 var den 16. utgaven av sykkelrittet Tour Down Under, og ble arrangert mellom 21. og 26. januar 2014, i og rundt Adelaide. Rittet var det første arrangementet på UCI WorldTour 2014.
Liste over ukrainsk-katolske metropolitter av Kyiv
Denne listen omfatter de ukrainsk-katolske eparkene og metropolittene av Kyiv. Se liste over metropolitter av Kyiv for metropolitter før opprettelsen av den ukrainsk-katolske kirke.
Titulærmetropolitter av Kyiv (1667–1805/1838)
Etter den russiske erobringen av Kyiv måtte katolikker forlate byen. Tittelen metropolitt av Kyiv ble likevel videreført som æresbetegnelse for overhodet av den ukrainsk-katolske kirke.
Teodosij Rostotskyj ble i 1795 satt i husarrest i St. Petersburg av russiske myndigheter. Disse oppnevnte også frem til 1838 etterfølgere, men uten godkjennelse fra paven:
1838 ble tittelen offisielt avskaffa. Paven hadde allerede i 1808 overlatt ledelsen av den ukrainsk-katolske kirke til erkeeparken av Lviv, som dermed ble opphøyd til metropolitt. Se liste over eparker av Lviv for disse.
Eksarker av Kyiv-Vyzjhorod (1996–2004)
Kyiv ble fra 1996 sete for eksarken av Kyiv-Vyzjhorod.
Storerkebiskoper av Kyiv-Halytsj (siden 2004)
2004 flytta storerkebiskopen av Lviv kirkas hovedsete tilbake til Kyiv og tok samtidig tittelen storerkebiskopen av Kyiv-Halytsj.
Desmoderus
Utseende
En middelsstor, kraftig, blank, brunrød og svart trebukk. Antennene er kraftige og lengre enn kroppen, hvert ledd med en lang, tynn pigg i spissen. De tre innerste leddene er mørke, leddene lenger ute brunrøde innerst og svarte i spissen. Det første leddet er ganske tykt og klubbeformet. Pronotum er brunrødt til svart, bredere enn langt, med to tenner på hver sidekant, og et par knøler oppe på ryggen. Dekkvingene er tilsmalnende bakover, med to opphøyde lengderibber. Beina er kraftige med klubbeformede lår, tynne legger.
Utbredelse
Slekten er utbredt i det østlige Brasil.
Gnathocera convexiuscula
Gnathocera convexiuscula er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, litt flat, halvblank gullbasse, kroppsformen er noe bredere enn de fleste andre artene i slekten Gnathocera. Hode, pronotum, scutellum og bein er svarte, hodet med to hvite flekker, pronotum og scutellum med ganske smale, hvite lengdestriper. Hodet har to tynne tenner på forkanten. Dekkvingene er brunrøde med svart, hvitflekket sidekant, tydelig innsnevret bak "skuldrene".
Levevis
Arten er knyttet til gressenger. De voksne billene finnes gjerne på aksene til ulike gress.
Systematisk plassering
Arten blir noen ganger plassert som en underart av Gnathocera trivittata.
Marchalinidae
Marchalinidae er en liten familie med en eneste slekt med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.
Utseende
Store (opptil 11 mm) skjoldlus, vanligvis gule. Kroppsformen er avlangt-oval. Beina er fullstendige, men korte, antennene ganske korte. Hunnene produserer en hvit eggsekk på underisden.
Levevis
Disse skjoldlusene lever bare på bartrær i slekten furu (Pinus), edelgran (Abies) og gran (Picea). Hunnene utvikler seg gjennom fire stadier, hannene gjennom fem. I alle fall M. caucasica, som lever i stor høyde i Kaukasus, bruker to år på utviklingen.
Utbredelse
De tre kjente artene forekommer henholdsvis i Nord-Amerika, i Kaukasus og i Hellas.
Systematisk inndeling
Tidligere har artene blitt regnet til Margarodidae, eventuelt til Coelostomidiidae eller Monophlebidae.
UCI WorldTour 2015
UCI WorldTour 2015 var den femte utgaven av UCI WorldTour. Den inneholdt 27 endags- og etapperitt i Europa, Australia og Canada. Tour of Beijing er fra 2015 lagt ned og dermed ikke med i UCI World Tour. I januar 2015 publiserte UCI nye rankingregler, der WorldTour-rankingen for syklister eller nasjoner skulle erstattes av UCI World Classification. Kort tid senere ble disse endringene omgjort etter protester fra lagene.
UCI WorldTeam
Lagene som er registrert som WorldTeam har rett og plikt til å delta i alle WorldTour-ritt. 17 lag fikk tildelt WorldTeam-lisens for 2015-sesongen. Alle som hadde WorldTeam-lisens i 2014 fikk fornyet lisens, med unntak av Europcar. Astana sto også lenge i fare for å bli fratatt lisensen på grunn av flere forhold, blant annet flere dopingsaker. Først 23. april 2015 ble det klart at Astana likevel fikk beholde lisensen, på betingelse av at laget ble underlagt streng kontroll
Individuelt
Ryttere med lik poengsum rangeres først etter antall seire i WorldTour-ritt, deretter antall andreplasser, tredjeplasser, osv.
Inge Kampenes
Han er utdannet flyger og har tjeneste som flyger fra Rygge og Ørland, og han har vært sjef for 338 skvadron. Han har også tjenestegjort ved Lufttjenesteinspektoratet, Luftoperativt inspektorat og Luftforsvarsstaben. I perioden 2002-2003 var han forbindelsesoffiser (liaisonoffiser) ved JCC i Tampa, USA. Kampenes ble brigader i 2014 og leder for Seksjon for kapasitetsutvikling og strukturplanlegging i Forsvarsdepartementet, der han blant annet ledet arbeidet med Forsvarssjefens fagmilitære råd i 2015. Han var sjef for Cyberforsvaret fra 2017 til 2022.
Utdannelse
Inge Kampenes har tatt Luftkrigsskolen, Forsvarets stabsskole II og Totalforsvarskurset ved Forsvarets høgskole.
Utmerkelser
Kampenes har Forsvarsmedaljen med laurbærgren, Forsvarsmedaljen med en stjerne, Forsvarets medalje for internasjonale operasjoner, Vernedyktighetsmedaljen for Luftforsvaret med tre stjerner og NATO-medaljen for Kosovo.
Auguste Haouissée
Auguste Haouissée S.J. (født 1. oktober 1877 i Évran i departementet Côtes-d'Armor i Bretagne i Frankrike, død 10. september 1948 i Shanghai) var en fransk katolsk ordensgeistlig, kinamisjonær og første biskop av bispedømmet Shanghai.
Koadjutor av den apostoliske vikariat Nanjing, titulærbiskop
Pave Pius XI utnevnte ham den 2. juli 1928 til koadjutor-biskop av det apostoliske vikariat Nanjing, og til titulærbiskop av Cercina. Han ble bispeviet den 3. oktober 1928 av biskop Henri Lécroart SJ, apostolisk vikar av Chih-li; medkonsekratorer var biskop Adéodat-Jean-Roch Wittner O.F.M., apostolisk vikar av Shandong, og biskop André-Jean-François Defebvre C.M., apostolisk vikar av Ningpo.
Diane
Diane er et engelsk og fransk kvinnenavn.
Auguste Haouissée
Koadjutor av den apostoliske vikariat Nanjing, titulærbiskop
Han ble mottatt i audiens i Roma av pave Pius XI i 1929, sammen med andre misjonærer, for å informere paven om situasjonen i Kina.
Diane
Etymologi
Diane har opprinnelse som en fransk form av Diana, som antakelig har opprinnelse i et urindoeuropeisk ord som betyr «gudommelig», relatert til *Di̯ēus, den urindoeuropeiske guden for himmelen i dagslys.
Auguste Haouissée
Apostolisk vikar av Nanjing
Den 13. mai 1931 ble han utnevnt til apostolisk vikar av Nanjing. Han innviet den nye kirken Sainte-Thérèse-de-l'Enfant-Jésus i Shanghai i oktober 1931.
Diane
Utbredelse
Diane var et populært kvinnenavn i England fra 1940-årene til 1960-årene.
Italia under VM i friidrett 2013
Italia deltok under VM i friidrett 2013 (utendørs) fra 10. august til 18. august 2013 i Moskva i Russland.
Diane
Utbredelse
Diane var et populært navn i USA fra 1940-årene til 1960-årene.
Provinsen Schlesien
Provinsen Schlesien (tysk: Provinz Schlesien, polsk: Prowincja Śląsk, Schlesisk: Prowincyjo Ślůnsko) var en provins som eksisterte i Kongedømmet Preussen, og senere Fristaten Preussen, fra 1815 til 1919.
Provinsens territorium ble erobret fra det østerrikske Habsburgmonarkiet under de schlesiske kriger på 1700-tallet. Provinsens hovedstad var Breslau. Under Weimarrepublikken og Fristaten Preussen ble Schlesien delt i de to adskilte provinsene provinsen Nedre Schlesien og Provinsen Øvre Schlesien. De to provinsene ble gjenforent til en enkelt provins i tiden 1938–1941.
Diane
Utbredelse
Diane har navnedag 9. juni i Frankrike.
Diane er også brukt som mannsnavn, men svært sjeldent.
Kjente personer med navnet
Personene i listene er ordnet kronologisk etter fødselsår.
Auguste Haouissée
Apostolisk vikar av Shanghai
Den 13. desember 1933 ble han utnevnt til apostolisk vikar av Shanghai, som da ble utskilt fra Nanjing. Han innviet She Shan-basilikaen noe utenfor Shanghai i 1935.
Biskop Haouissée utøvde sitt embete i en spesielt urolig tid, med japanernes okkupasjon av en del av Kina og deres okkupasjon av Shanghai fra 1938 til 1945. Episoden med Jacquinotsonen fant sted i november 1937, da de japanske styrker rykket frem mot Shanghai og titusenvis av sultende kinesere strømmet til byen. Rundt 250.000 sivile ble tvunget tilbake mot den nordlige del av byen, der en fransk jesuitt, pater Robert Jacquinot de Besange, hadde sitt virke, like utenfor Shanghais franske konsesjon. Den franske ambassadøren Paul-Émile Naggiar forsøkte forgjeves å forhandle om beskyttelse for sivile, men både japanerne og kineserne nektet å forhandle med Frankrike. Pater Jacquinot meldte seg frivillig som forhandler, og oppnådde etter bitre diskusjoner at det ble skapt en nøytral sone for ikke-stridende.
Mgr Haouissée opprettholdt gode forbindelser med franske myndigheter, spesielt med admiral Stolz, men deres interesse for å beskytte geistligheten og kirkens virke avtok fra 1930-tallet fra den franske republikks myndigheter som den franske marines side, på grunn av den politiske ustabilitet og nye prioriteringer der kommersielle anliggender fikk spille en større rolle. Alt svant hen etter Andre verdenskrig.
Biskop av Shanghai
Da Shanghai den 11. april 1946 ble elevert til bispedømme, ble han samtidig utnevnt av pave Pius XII til dets første biskop.
Biskop Haouissée døde i Shanghai i 1948 av angina pectoris, én måned før sin 70-årsdag, og før Folkets frigjøringshær kom til makten og utviste alle misjonærene.
Episkopalgenealogi
Hans episkopalgenealogi er:
Maria Zähler
Maria Isabel Kragtorp Zähler (født 7. oktober 1992 i Fredrikstad) er en norsk skribent og lokalpolitiker for Fremskrittspartiet (FrP).
Bakgrunn og arbeid
Med arbeidserfaring fra IT-bransjen og blogging ble Zähler i 2017 kommentator og etter hvert vaktsjef i den alternative nettavisa Resett. I juni 2022 overtok hun som fungrende ansvarlig redaktør etter Helge Lurås. Hun ønsker å gjøre Resett til «et borgerlig, realpolitisk orientert medium, med sunn fornuft som rettesnor» og «bygge et anstendig medium på den norske høyresiden».
Zähler meldte seg inn i Fremskrittspartiet i 2019. To år seinere ble hun leder i Grünerløkka FrP og politisk nestleder i Oslo Fremskrittsparti. Hun er vararepresentant på Stortinget for perioden 2021–2025. Zähler beskriver seg selv som «liberalist med et konservativt sinnelag». Hun er «innvandringsrestriktiv» og kritisk til islam, men har nyansert tidligere negative uttalelser om muslimer.
Maria Zähler har studert ved Høgskolen i Østfold. Hun har stått fram som transkvinne.
Proastiakos
Historie
Athens forstadsbanes rute ble opptegnet allerede i 1994. I 1997 ble broer konstruert. Under konstruksjonen av rute 6 av Attiki Odos sent på 1990-tallet, ble det holdt av plass mellom veibanene til Proastiakoslinjen. Etter 2 års bygging ble strekningen til Eleftherios Venizelos lufthavn åpnet i 2004.
Den 27. september 2005 nådde Proastiakos Korint (stasjonen ligger nær forstaden Examilia), sør for Korint. I tillegg til den nye stasjonen i Korint, ble fire nye stasjoner åpnet samme dag: Nea Peramos, Megara, Kinetta og Agii Theodori. Fra desember 2005 starter nesten alle OSEs passasjertog til Peloponnes (Patras, Kalamata osv.) fra den nye Peloponnesterminalen (hvor passasjerer skifter til og fra forstadstoget).
Den 18. juli 2006 ble tre nye stasjoner åpnet: Ano Liosia, Aspropyrgos og Magoula. Den 4. juni 2007 ble linjen forlenget fra Athen til havnen i Pireus med tre mellomliggende stasjoner: Lefka, Rendis og Rouf. Dette gir en direkte togforbindelse mellom lufthavnen og havnen hvor de fleste ferjeforbindelsene til de greske øyer har avgang. Fra den 9. juli 2007 er Proastiakos tilgjengelig fra Kiato i Korinthia.
Den nye tospors toglinjen mellom Athen og Patras er ventet å stå ferdig innen 2010.
Dessverre er Proastiakos tjenester av begrenset nytte for mange potensielle passasjerer, og spesielt pendlere, da de fleste stasjonene ikke er direkte tilgjengelige fra befolkningssentra.
Nåværende linjer
Per juli 2009 er to ruter i bruk i Athenområdet:
Thessaloniki - Larisa
9. september 2007 ble Thessalonikis forstadsbane åpnet med en 98 km lang rute mellom Thessaloniki og Litokhori. 7. september 2008 ble linjen forlenget til Larisa og det går daglig tolv forstadstog i hver retning mellom Larisa og Thessaloniki. Strekningen tilbakelegges på 1 time og 33 minutter. Togene stopper ved følgende stasjoner:
Gnathocera truncata
Gnathocera truncata er en bille som hører til gruppen gullbasser (Cetoniinae) i gruppen skarabider (Scarabaeoidea).
Utbredelse
Arten er utbredt i Kongo.
Nicolas Chamfort
Nicolas Chamfort (født Nicolas-Sébastien Roch 6. april 1741, død 13. april 1794) var en fransk forfatter og forkjemper for den franske revolusjon. Chamfort ble innen litteratur best kjent for sine vittige epigrammer og aforismer, men skrev også drama og politiske artikler. Han var sekretær for Ludvig XVI av Frankrikes søster madame Élisabeth og av jakobinerklubben. I 1781 ble han valgt inn i Académie française, det franske akademi.
Forfatterskap
Chamfort skrev komedier, politiske artikler, litteraturkritikk, portretter, brev og ulike poetiske stykker. Hans Maximes et Pensées ble høyt verdsatt av John Stuart Mill, og er, etter de til La Rochefoucauld, blant de mest briljante og stemningsvekkende fra denne tiden. Hans aforismer er mindre sympatiske og psykologisk mindre betydningsfulle enn de til La Rochefoucauld, dog betydningsfulle i deres voldelige og ikonoklasmiske ånd for den stormfulle periode som den franske revolusjonen innebar og som forberedelse til Réflexions.
Selvmord
Da revolusjonen vendte seg mot ham besluttet han å begå selvmord framfor å bli arrestert. Hans langdryge og klumsete selvmordet ble i seg selv en minneverdig, symbolsk hendelse. I september 1793 stengte han seg inne på sitt kontor og skjøt seg selv i ansiktet. Pistolen klikket, og han skjøt av seg nesen og deler av kjeven, men han levde framdeles. Han forsøkte deretter gjentatte ganger å stikke seg selv til døde med en papirkutter i nakken, men klarte ikke å treffe en blodåre. Til sist stakk han seg selv i brystet med det samme våpenet. Han etterlot til de som kom for å arrestere ham følgende erklæring:
Han signerte det med en fast hånd og med sitt eget blod. Hans tjener fant ham i en dam av blod. Fra da av og til han endelig døde året etter, hadde han store lidelser.
Fabio Daprelà
Fabio Daprelà (født 19. februar 1991) er en sveitsisk fotballspiller som spiller for.
Under Sommer-OL 2012 i London deltok han for landet sitt der laget hans ble utslått i gruppespillet.
Fri Fagbevegelse (tidsskrift)
Fri Fagbevegelse var navnet på LOs illegale medlemsblad under den tyske okkupasjonen av Norge i årene 1940–1945. Tross gjentatte opprullinger og arrestasjonsbølger lyktes det å holde avisa gående fra starten, sommeren 1941, til krigens slutt. Men prisen var høy; minst 122 medarbeidere ble arrestert. 19 mistet livet.
1. juni 1998 ble stiftelsen Fri Fagbevegelse - LO Media etablert.
I 2001 ble nettportalen FriFagbevegelse.no etablert.
Webfarger (sortert etter rød)
Til artikkel om webfarger
Webfarger etter heksadesimal-kode
Sortert etter rødt – Sortert etter grønt – Sortert etter blått
9. divisjon fotball for menn 2012
9. divisjon fotball for menn 2012 var det tiende og laveste nivået i norsk fotball 2012. Divisjonen bestod av kun én avdeling fra Akershus Fotballkrets, i motsetning til to vår- og høstavdelinger i 2011-sesongen, samt én avdeling fra Vestfold Fotballkrets.
Verdensdagen for selvmordsforebygging
Verdensdagen for selvmordsforebygging er en internasjonal markering hvert år 10. september. Dagen er opprettet av IASP, Den internasjonale foreningen for selvmordsforebygging, i samarbeid med FNs Verdens helseorganisasjon. I Norge har Landsforeningen for etterlatte ved selvmord fått i oppdrag å koordinere arrangementene i hele Norge. Verdensdagen for selvmordsforebygging ble første gang markert på IASPs kongress i Stockholm 10. september 2003.
Mustad (bil)
Mustad har vært navnet på to biler som er blitt produsert i Norge av Hans Clarin Hovind Mustad.
Den første Mustad-bilen var et sekshjuls kjøretøy produsert i ett eksemplar i 1917.
Den andre Mustad-bilen kom i 1935. Denne var så smal at bare én person fikk plass i den av gangen, og ble kalt «Egoisten».
Giganten befinner seg på Norsk kjøretøyhistorisk museum på Lillehammer og Egoisten befinner seg på Norsk teknisk museum i Oslo.
Se også
Hans Clarin Hovind Mustad
Anton von Arco auf Valley
Anton von Padua Alfred Emil Hubert Georg Graf von Arco auf Valley, mest kjent som Anton von Arco auf Valley eller bare Anton Arco-Valley (født 5. februar 1897 i Sankt Martin im Innkreis i Østerrike, død 29. juni 1945 i Salzburg) var en tysk greve og høyreaktivist som skjøt den sosialistiske kuppmakeren Kurt Eisner, og dermed spilte en rolle i den bayerske sovjetrepublikkens kortvarige historie.
Bakgrunn
Anton von Arco auf Valley var sønn av Maximilian Graf Arco-Valley (1849–1911) og hans hustru Emmy Freiin von Oppenheim (1869–1957) fra den rike jødiske bankierfamilien Oppenheim. Han var nevø til den engelske historiker Lord Acton. Han studerte rettsvitenskap, og gikk så inn i den bayerske hær. Der steg han i gradene til løytnant og var med på det siste krigsåret under første verdenskrig.